Document ID: /roh_data/filtered/fineweb-2-filterrobots_roh.jsonl.gz/62944

Gion Antoni Derungs n’è betg mo il cumponist il pli prominent dal Grischun, el vala er sco ina da las persunalitads musicalas extraordinarias da la Svizra. Creschì si a Vella en Val Lumnezia ha el chattà sco magister instrumental, organist e dirigent da chors a Cuira sia clamada, il cumponer.
Sia ovra, numnada da Derungs sezza sco «maletg da sia vita», dat perditga da la fantasia artistica e d’ina ferma identitad musicala. En confruntaziun productiva cun las tradiziuns musicalas indigenas gist tuttina sco cun ils sforzs musicals internaziunals dal 20avel e 21avel tschientaner è Derungs arrivà tar ses stil invisibel. Ma er sco intermediatur da cultura engaschà e pedagog da musica ha el fatg in num sur tut ils cunfins or. Betg sco ultim ha sia emprima «opera rumantscha» mess l’onn 1986 in term impurtant en l’istorgia da musica da la Rumantschia.
La scienziada da musica Laura Decurtins demussa en questa biografia il gieu dinamic da musica e d’identitad, da l’ovra e da la vita dad in dals cumponists svizzers ils pli impurtants dal preschent.
Or da l'archiv